ยุคทองของ MALEE
สถานการณ์ของหุ้น MALEE หรือ บริษัท มาลีกรุ๊ป จำกัด (มหาชน) เป็นอะไรที่พูดยากจริงๆ เพราะสิ่งที่เกิดขึ้นตั้งแต่ช่วงต้นปี 59 เหมือนเป็นการส่งสัญญาณว่า มีนักลงทุนบางกลุ่มต้องรู้เกี่ยวกับพัฒนาการของบริษัทที่ดีขึ้นอย่างผิดหูผิดตา จึงหวนเข้ามาเก็บหุ้นอย่างต่อเนื่อง ส่งผลให้ราคาหุ้นไต่ระดับขึ้นอย่างแข็งแกร่ง และดูเหมือนราคาหุ้นจะไม่หยุดอยู่เพียงแค่นี้แน่ๆ
8 ต.ค. 2559

สภาแมงเม่า : ดร.สมชาย
 
คุณสมจิตร จาก อ.เมือง จ.นนทบุรี พูดถึงการทะยานขึ้นของหุ้น MALEE หรือบริษัท มาลีกรุ๊ป จำกัด (มหาชน) เป็นอะไรที่ไม่เคยคาดคิดมาก่อน เพราะก่อนหน้านี้มีแต่คนเจ็บตัวจากหุ้นตัวนี้ด้วยกันทั้งนั้น หลังราคาหุ้นอ่อนตัวลงอย่างต่อเนื่อง วันนี้มาเห็นตัวนี้อีกทีก็ทำอะไรไม่ถูกเสียแล้ว เพราะหุ้นไปไกลเกินจะไขว้คว้า จึงอยากให้อาจารย์พูดถึงยุคทองของหุ้นตัวนี้ด้วยค่ะ
สถานการณ์ของหุ้น MALEE หรือ บริษัท มาลีกรุ๊ป จำกัด (มหาชน) เป็นอะไรที่พูดยากจริงๆ เพราะสิ่งที่เกิดขึ้นตั้งแต่ช่วงต้นปี 59 เหมือนเป็นการส่งสัญญาณว่า มีนักลงทุนบางกลุ่มต้องรู้เกี่ยวกับพัฒนาการของบริษัทที่ดีขึ้นอย่างผิดหูผิดตา จึงหวนเข้ามาเก็บหุ้นอย่างต่อเนื่อง ส่งผลให้ราคาหุ้นไต่ระดับขึ้นอย่างแข็งแกร่ง และดูเหมือนราคาหุ้นจะไม่หยุดอยู่เพียงแค่นี้แน่ๆ
เนื่องจากในช่วงที่ดัชนีอ่อนตัวลงมาหนักๆ หุ้นตัวนี้ก็อ่อนตัวลงหนักๆ เช่นกัน แต่พอถึงจังหวะดัชนีดีดตัวขึ้นอย่างร้อนแรง หุ้นตัวนี้ก็ดีดตัวขึ้นแรงกว่าเห็นๆ ซึ่งแสดงให้เห็นว่า หุ้นตัวนี้ยังมีข่าวดีบางอย่างที่ยังไม่ได้รับการเปิดเผยออกมาอย่างเป็นทางการ จึงมีโอกาสที่หุ้นจะถีบตัวขึ้นไปอีกอย่างแน่นอน
ที่สำคัญต้องไม่ลืมว่า MALEE กลายเป็นหุ้นที่นักลงทุนสถาบันเข้ามาเล่นเป็นจำนวนมาก ซึ่งทำให้การขึ้นลงของหุ้นขึ้นอยู่กับนักลงทุนกลุ่มนี้ด้วยเหมือนกัน แต่ประเด็นหลักๆ ที่ทำให้หุ้นขึ้นอย่างมั่นคงยังอยู่ที่ผลการดำเนินงานในช่วงครึ่งหลังของปีออกมาดีเหมือนครึ่งปีแรกหรือเปล่า
  
(หน่วย:ล้านบาท)
 
นั่นหมายความว่า หากทำผลงานได้ใกล้เคียงกัน ตัวเลขกำไรสุทธิน่าจะอยู่ที่ระดับ 500 ล้านบาท หรือ 3.60 บาทต่อหุ้น และเมื่อนำตัวเลขดังกล่าวมาเปรียบเทียบกับค่า P/E ที่ระดับ 40 เท่า(ระดับที่โดนแคสบาลานซ์)  หุ้นตัวนี้จะมีราคาเป้าหมายที่ 144 บาท หากลดลงมาเหลือ P/E ที่ระดับ 30 เท่า   จะมีราคาเป้าหมายอยู่ที่ 108 บาท
นอกจากนี้หากทำการปรับลดลงเหลือให้ใกล้เคียงกับ P/E กลุ่มอาหารและเครื่องดื่มที่ 25 เท่า ราคาเป้าหมายจะอยู่ที่ 90 บาทนะครับ
อาจารย์ถึงแนะนำได้แค่ว่า วันนี้นักลงทุนสถาบันให้แวลูของหุ้นตัวนี้ในระดับไหน ราคาหุ้นก็จะไปได้ไกลแค่นั้น นักลงทุนที่คิดจะเล่นต้องเผื่อใจไว้บ้าง เพราะยุคทองของหุ้นตัวนี้คงกินเวลาไม่นานสักเท่าไหร่(ดูจากกราฟ) ซึ่งเป็นผลมาจากรูปแบบของกำไรที่ทำจุดสูงสุดได้เสร็จสรรพ หลังจากนั้นมักจะเป็นช่วงอิ่มตัว และตามมาด้วยการถดถอย ก่อนจะกลับไปเฟื่องฟูอีกรอบ
 การลงทุนใน MALEE ถึงต้องเน้นไปที่เรื่องการทำกำไรเป็นรอบๆ เพื่อป้องกันความเสี่ยงจากปัจจัยที่อยู่นอกเหนือการควบคุมนั่นเอง
 
….
 

กราฟประกอบข่าว Aspen, ราคาปิด ณ วันที่ 7 ต.ค.59